
Pwrpas
Pwrpas y polisi hwn yw disgrifio dull yr ysgol o atal, adnabod ac ymateb i gamddefnyddio cyfrifiaduron a seiberdroseddu posib yn ymwneud â dysgwyr.
Mae camddefnyddio cyfrifiaduron yn cael ei gydnabod fel mater diogelu ac mae’r polisi hwn yn cefnogi trefniadau diogelu, Diogelwch Ar-lein, Hidlo a Monitro, Diogelwch Technegol a Seiberddiogelwch ehangach yr ysgol.
Mae pob rhanddeiliad, gan gynnwys yr Awdurdod Lleol a lle bo’n berthnasol y Partner Cymorth Technoleg Addysg, yn gyfrifol am ddiogelu pobl ifanc rhag camddefnyddio cyfrifiaduron ac yn ymwybodol o’r rhaglen Dewisiadau Seiber sy’n cael ei harwain gan yr Asiantaeth Droseddu Genedlaethol (NCA) a’i rheoli’n lleol gan Unedau Troseddu Cyfundrefnol Rhanbarthol (rhan o’r rhwydwaith plismona cenedlaethol).  Mae’r peryglon i bobl ifanc os ydynt yn croesi’r llinell i gyflawni seiberdroseddau’n fater diogelu. 
Mae’n aml yn digwydd heb i’r unigolyn sylweddoli eu bod yn torri’r gyfraith a dyna pam fod angen cymorth ar bobl ifanc i wneud y Dewisiadau Seiber iawn wrth ddefnyddio technoleg. Ystyrir bod pobl ifanc gyda diddordeb mewn technoleg, IQ uchel, ac ysfa i gymryd rhan mewn ymddygiad risg yn fwy tebygol o seiberdroseddu, ond hefyd nid yw llawer o’r rhai sy’n troseddu am y tro cyntaf yn ymwybodol o beth yn union yw’r gyfraith ar seiberdroseddu. Mae oed cyfartalog seiberdroseddwyr tro cyntaf yn y DU wedi gostwng yn sylweddol yn y blynyddoedd diweddar. Mae’r rhaglen Dewisiadau Seiber yn gweithio gydag unigolion sy’n cyflawni, neu gyda risg o gyflawni, seiberdroseddau all ond cael eu cyflawni gyda thechnoleg, yn defnyddio dyfeisiau i gyflawni’r drosedd a hefyd fel targed y troseddu.
Sgôp
Mae’r polisi hwn yn berthnasol i:
Pob dysgwr, staff, gwirfoddolwyr a llywodraethwyr
Ymddygiad o fewn a thu allan i’r ysgol lle bo’n effeithio ar gymuned yr ysgol

Datganiad Polisi
Bydd yr ysgol yn sicrhau bod:
Dysgwyr yn deall bod rhai gweithgareddau ar-lein yn anghyfreithlon
Cytundebau Defnydd Derbyniol yn nodi disgwyliadau a chanlyniadau cyfreithiol yn glir
Camddefnyddio cyfrifiaduron yn cael ei drin fel pryder diogelu yn y lle cyntaf
Staff yn deall risgiau seiber newydd a llwybrau cyfeirio
Pryderon yn cael eu cyfeirio’n syth at y Person Diogelu Dynodedig (DSP)
Angen gofyn am gyngor neu gyfeirio allanol priodol lle bo angen
 Atal ac Addysg
Bydd yr ysgol yn sicrhau bod:
Dysgwyr yn cael eu haddysgu am Ddeddf Camddefnyddio Cyfrifiaduron 1990 a risgiau seiberdroseddu
Y cwricwlwm yn hyrwyddo ymddygiad digidol moesegol a chyfreithlon
Addysg diogelwch ar-lein yn trafod hacio, maleiswedd, gwe-rwydo, ymosodiadau gwadu-gwasanaeth, a chamddefnyddio data
Dysgwyr yn cael eu cyfeirio ymlaen at lwybrau positif i ddatblygu eu sgiliau seiber
Staff yn ymwybodol o ganllawiau ac adnoddau Dewisiadau Seiber y NCA
Rolau a Chyfrifoldebau
· Mae Llywodraethwyr yn cadw trosolwg strategol ar ddiogelu ac atal seiberdroseddu.
· Mae uwch-arweinwyr yn sicrhau bod addysg ataliol yn cael ei darparu a staff yn cael eu hyfforddi’n briodol.
· Mae’r Person Diogelu Dynodedig (DSP) yn asesu pryderon, cwblhau asesiadau risg diogelu, cadw cofnodion a gofyn am gyngor allanol lle bo’n briodol.
· Mae staff technegol yn monitro defnydd rhwydwaith yn unol â’r Polisi Hidlo a Monitro ac yn adrodd pryderon i’r DSP.
· Rhaid i staff adrodd unrhyw amheuaeth o gamddefnyddio cyfrifiadur yn syth a chadarnhau disgwyliadau cyfreithiol a moesegol.
Adnabod ac Adrodd
Gallai camddefnyddio cyfrifiaduron gynnwys:
Mynediad diawdurdod at systemau neu gyfrifon
Ceisio osgoi mesurau hidlo neu fonitro
Defnyddio maleiswedd neu hacio
Ymosodiadau gwadu-gwasanaeth
Cynaeafu cyfrineiriau neu rannu cymwysterau
Dwyn data neu ymyrryd â systemau
Os bydd pryder yn codi, bydd y mater yn cael ei gyfeirio at y DSP, asesiad risg diogelu’n cael ei wneud a rhieni / gofalwyr yn cael eu hysbysu oni bai y byddai gwneud hynny’n cynyddu risg.
Cyfeirio at Ddewisiadau Seiber
Os yw’r DSP yn credu y gallai fod risg bod y dysgwr yn cyflawni seiberdroseddau, neu’n gwneud hynny’n barod, bydd yn cyfeirio’r dysgwr at y rhaglen Dewisiadau Seiber leol (mae manylion cyswllt pob Uned Troseddau Cyfundrefnol Ranbarthol yn yr adran “beth i’w wneud os ydych yn poeni” ar waelod tudalen Dewisiadau Seiber y NCA). Os yw’r DSP yn ansicr a yw dysgwr yn cwrdd â’r meini prawf ar gyfer eu cyfeirio, dylid gofyn am gyngor gan y tîm Dewisiadau Seiber lleol:
· De Cymru (yn ymgorffori ardaloedd Heddlu De Cymru, Heddlu Gwent a Heddlu Dyfed Powys): tarian.cyber.prevent@south-wales.police.uk
· Gogledd Cymru: Cyber.Prevent@nwrocu.police.uk 
Mae gan rieni a gofalwyr hefyd gyfle i adrodd seiberdroseddu posib yn uniongyrchol i’r tîm Dewisiadau Seiber lleol ond argymhellir adrodd pryderon yn ymwneud â’r ysgol i’r DSP. 
Cymorth a Rheoli Risg
Bydd yr ysgol yn sicrhau bod:
Asesiadau risg yn gymesur ac yn cael eu hadolygu’n gyson
Cymorth addysgol ac ymddygiad yn cael ei roi
Dysgwyr yn cael eu cefnogi i arallgyfeirio eu sgiliau technegol mewn ffordd bositif
Ymatebion diogelu’n gyson â’r fframwaith diogelu ehangach
Hyfforddiant ac Ymwybyddiaeth
Bydd yr ysgol yn sicrhau bod:
Staff yn derbyn diweddariadau diogelu ar risgiau camddefnyddio cyfrifiaduron
Staff DSP yn deall llwybrau a throthwyon ar gyfer cyfeirio dysgwyr
Llywodraethwyr yn deall eu cyfrifoldebau trosolwg
Rhieni / gofalwyr yn cael eu cyfeirio ymlaen at ganllawiau perthnasol lle bo’n briodol
Monitro ac Adolygu
· Bydd y polisi hwn yn cael ei adolygu’n flynyddol a’i ddiweddaru mewn ymateb i newid deddfwriaeth, canllawiau cenedlaethol neu risgiau newydd.
· Bydd tueddiadau o ran digwyddiadau, ac adolygiadau diogelu, yn goleuo gwella parhaus.
Mae’r templed polisi hwn yn seiliedig ar ddogfen i ysgolion a gyhoeddwyd gan Uned Troseddau Cyfundrefnol Ranbarthol De-Ddwyrain (Lloegr) ac wedi’i ddiwygio i’w ddefnyddio ar draws y DU. Hoffai SWGfL gydnabod cymorth SEROCU am roi caniatâd i addasu a defnyddio’r ddogfen hon.
Bydd angen i ysgolion gysylltu â’u tîm ROCU / Dewisiadau Seiber lleol ar gyfer prosesau lleol:
Gogledd Cymru - Cyber.Prevent@nwrocu.police.uk
Rhanbarthau eraill - tarian.cyber.prevent@south-wales.police.uk. 

